கேள்வி: பிரவீணா மேத்தா - ஆரம்பகால வாழ்க்கை மற்றும் கல்வி பற்றி தகவல் சொல்.
பதில்: மேதா 1940 களில் சர் ஜே.ஜே. கட்டிடக்கலை கல்லூரியில் தனது ஆரம்பக் கல்வியைப் பெற்றார். இவர் இந்திய விடுதலை இயக்கம் தீவிரமாக ஆர்வம் காட்டியதால் தனது கல்வியை இடையில் நிறுத்தினார். பின்னர் கட்டடக்கலை படிப்பை தொடர அமெரிக்க ஐக்கிய நாடுகள் சென்றார். விடுதலை இயக்கப் போராட்டங்களின் போது இவர் சிறைவாசம் கூட அனுபவித்தார். அமெரிக்காவிற்கு புறப்பட்டு, இல்லினாய்ஸ் வடிவமைப்பு நிறுவனத்தில் கல்வி கற்றார். அங்கு இவர் கட்டடக்கலையில் இளங்கலைப் பட்டம் பெற்றார். பின்னர், இவர் சிக்காகோ பல்கலைக்கழகம் கட்டடக்கலையில் முதுகலைப் பட்டம் பெற்றார். தனது கல்விக்குப் பிறகு, வாசிங்டன், டி. சி. இரண்டு வருடங்கள் பயிற்சி மேற்கோண்டார். இவர் கட்டடக்கலைத் துறையில் தனது தொழில் வாழ்க்கையைத் தொடர 1956 ஆம் ஆண்டில் இந்தியா திரும்பினார்.
கேள்வி: பிரவீணா மேத்தா - தொழில்முறை வாழ்க்கை பற்றி விளக்கவும்.
பதில்: மேத்தா வீடுகள், தொழிற்சாலைகள், பள்ளிகள் மற்றும் நிறுவனங்களின் வடிவமைப்பில் ஈடுபட்டார். ஆனால், இவருடைய கட்டமைப்புகள் தற்போது இல்லை. இவரது திட்டங்களில், அவர் அமெரிக்காவில் தனது படிப்பின் போது கட்டியமைக்கப்பட்ட கட்டடக்கலை வடிவமைப்புகளின் நவீன நடைமுறைகளை ஒரு சுதந்திரமான மற்றும் "எழுச்சி பெற்ற இந்தியாவிற்கு" ஏற்றுக்கொண்டார். அத்தகைய ஒரு நவீன தழுவலானது, படிக்கட்டுகளில் கலைநுட்பத்தைக் கொண்டு வர செம்மணற்கல்லைப் பயன்படுத்தியதாகும். இவரின் மாணவர்களில் ஒருவரின் கூற்றுப்படி, கட்டடக் கலையின் அழகை, கட்டடக்கலையில் ஒவ்வொரு பகுதியையும் இரசிக்கும் போது நாட்டியக்கலையின் அம்சங்களை இரசிப்பது போன்று இரசிக்க வேண்டும் என்று தங்களிடம் கூறியதாகக் கூறியுள்ளார். இவர் பம்பாய் நகரில் ஒரு ஆராய்ச்சி பிரிவுக்கு தலைமை தாங்கினார். பம்பாயில் மக்கள் தொகை பல சமூகங்களாக இருந்தது அந்நாளைய பம்பாயில் இருந்த சமூக-பொருளாதார பிரச்சினைகள் சிக்கலானவை. ஆராய்ச்சி பிரிவின் பணியானது நகரத்தின் பன்முகத்தன்மையைப் படித்தறிந்து கொண்டு, அதன் சமூக-கலாச்சார வாழ்க்கை முறைகளைப் பாதுகாப்பதோடு, வீட்டுத்திட்டம், சுகாதாரம், நீர் வழங்கல் மற்றும் பிற தேவைகளைப் பூர்த்தி செய்ய உகந்த நகரத் திட்டங்களை உருவாக்குவதாகும். கட்டிடக்கலை மற்றும் பிற கலை வடிவங்களுக்கிடையே ஒரு இணைப்பை நிறுவுவதையும் இவர் நோக்கமாகக் கொண்டிருந்தார்.